Slagteriet Rose Poultry i Skovsgård fyrer 69 medarbejdere. Det sker, fordi produktionen omlægges og en del af den flyttes til slagteriet i Vinderup. Det skriver Nordjyske. Fyringerne var dog planlagt helt tilbage i juni, men da RTose Poultry's slagteri i Vinderup brændte, blev en del af produktionen flyttet til Skovsgård, og de berørte medarbejdere fik derfor forlænget deres ansættelser. Men nu hvor slagteriet i Vinderup er genopbygget, effektueres fyringerne i Nordjylland.

Opsummering:
Medarbejdere ved Rose Poultry i Skovsgård fyres, når en del af produktionen flyttes til Vinderup.